62022CO0034_INF
A Bíróság (hatodik tanács) 2023. március 27‑i végzése –Belgische Staat
(C‑34/22. sz. ügy) (
1
)
„Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – Szolgáltatásnyújtás szabadsága – A tőke szabad mozgása – Korlátozások – Adójogszabályok – Jövedelemadó – A bizonyos jogszabályi feltételeknek megfelelő bankok által fizetett kamatoknak fenntartott adómentesség – Közvetett hátrányos megkülönböztetés – Belgiumban, illetve az Európai Unió vagy az Európai Gazdasági Térség más tagállamában letelepedett hitelintézetek”
1.
Előzetes döntéshozatalra előterjesztett kérdések – Az ítélkezési gyakorlatból egyértelműen levezethető válasz – Az eljárási szabályzat 99. cikkének alkalmazása
(EUMSZ 267. cikk; a Bíróság eljárási szabályzata, 99. cikk)
(lásd: 20., 23., 24. pont)
2.
Szolgáltatásnyújtás szabadsága – A tőke szabad mozgása – A Szerződés rendelkezései – E két alapvető szabadsághoz kapcsolódó nemzeti intézkedés vizsgálata – Az alkalmazandó szabályok meghatározásának szempontjai
(EUMSZ 56. és EUMSZ 63. cikk)
(lásd: 25. pont)
3.
Szolgáltatásnyújtás szabadsága – Korlátozások – Adójogszabályok – Valamennyi szolgáltatásra megkülönböztetés nélkül alkalmazandó intézkedés – A takarékbetétekből származó jövedelmekre alkalmazandó adómentességet kizárólag a nemzeti piacra jellemző feltételeket teljesítő banki szolgáltatóknál elhelyezett takarékbetétekből származó jövedelmekre fenntartó nemzeti szabályozás – Megengedhetetlenség
(EUMSZ 56. cikk; EGT‑Megállapodás, 36. cikk)
(lásd: 29–41. pont és a rendelkező rész)
4.
Előzetes döntéshozatalra előterjesztett kérdések – Elfogadhatóság – A szabályozási háttérre, valamint az előzetes döntéshozatalra előterjesztett kérdések megválaszolása szükségességének indokaira vonatkozó kellően pontos ismertetés hiányában feltett kérdések – Nyilvánvaló elfogadhatatlanság
(EUMSZ 267. cikk; a Bíróság eljárási szabályzata, 53. cikk, (2) bekezdés, és 94. cikk, b) és c) pont)
(lásd: 43–45. pont)
Rendelkező rész
Az EUMSZ 56. cikket és az Európai Gazdasági Térségről szóló, 1992. május 2‑i megállapodás 36. cikkét úgy kell értelmezni, hogy azokkal ellentétes az olyan adómentességi rendszert bevezető nemzeti szabályozás, amely – noha megkülönböztetés nélkül alkalmazandó a belföldi és külföldi hitelintézeteknél elhelyezett takarékbetétekből származó jövedelmekre – az Európai Unió vagy az Európai Gazdasági Térség más tagállamaiban letelepedett hitelintézeteknél elhelyezett takarékbetétekből származó jövedelmek adómentességét olyan feltételek teljesítésétől teszi függővé, amelyeknek az e nemzeti szabályozásban szereplőkhöz hasonlónak kell lenniük, amelyek viszont de facto a nemzeti piacra jellemzőek.
(
1
)	HL C 213., 2022.5.30.